Jamil Sulong

Dato' Jamil Sulong (6 Ogos 1926 – 25 September 2014) merupakan seorang pengarah filem, pelakon, penulis skrip dan penulis lirik yang berasal dari Parit Sulong, Johor. Beliau adalah pengarah tersohor yang telah menghasilkan banyak filem di bawah Malay Film Productions (MFP). Beliau meninggal dunia pada 25 September 2014 akibat angin ahmar di kediaman Bukit Utama, Damansara.

 Kehidupan awal 
Beliau merupakan anak daripada pasangan Sulong Mansor dan Temun Manang. Beliau membesar dan mendapat pendidikan awal di Batu Pahat. Selain itu, beliau juga turut aktif menulis cerpen, sajak dan komik selain menubuhkan persatuan penulis ASAS '50 di Singapura dan Ikatan Persuratan Melayu (IPM) di Melaka bersama Usman Awang, Yusof Harun, dan Mokhtar Yasin.

Kerjaya filem
Beliau mula bekerja di Malay Film Productions sebagai penterjemah. Pada tahun 1951, beliau dilantik sebagai penolong pengarah. Jamil Sulong manakala pada bulan November 1958, beliau menjadi pengarah secara penuh. Beliau bersama-sama P. Ramlee menubuhkan persatuan artis PERSAMA di Jalan Ampas, Singapura.

Filem pertamanya ialah Batu Belah Batu Bertangkup yang dihasilkan pada tahun 1959 diikuti dengan filem klasik Si Tanggang dan juga Lela Manja. Filem beliau telah merangkul banyak anugerah pada peringkat antarabangsa. Antara filem-filemnya yang terkenal termasuklah Bidasari, Raja Bersiong, Gerak Kilat, Jiwa Remaja, Sayang Anakku Sayang, Jasmin, dan Ranjau Sepanjang Jalan. Beliau adalah penulis lirik untuk lagu Berkorban Apa Saja, Tiru Macam Saya, Selamat Hari Raya Aidilfitri, dan Azizah. Beliau juga adalah individu yang bertanggungjawab memperkenal dan seterusnya mempopularkan bintang baru yang kini merupakan seniwati tersohor negara- Uji Rashid ke layar perak pada 1975; melalui sentuhan emasnya pada filem warna pertama arahannya berjudul Permintaan Terakhir.

Kolaborasi

Filemografi

 Filem 
TahunTajukDikreditkan sebagaiWatak Catatan Pengarah Penolong pengarah  Penulis skrip  Penulis lirik  Pelakon1952 Lupa Daratan       Filem lakonan pertama  Miskin       1953 Hati Iblis      1954 Pawang      1955 Penarek Becha      1956 Hang Tuah        Keluarga Tolol      1957 Kaseh Sayang       Mogok       1958 Kaki Kuda      1959 Batu Belah Batu Bertangkup       Filem arahan pertama  Raja Laksamana Bentan      1960 Isi Neraka      Sultan Melaka  Menjadi Sultan Melaka sebelum Memeluk Islam  Lela Manja      1961 Si Tanggang       Sri Tanjung      1962 Gerhana       Lubalang Daik      1963 Darah Muda        Budi dan Dosa       1964 Mambang Moden      1965 Bidasari       Dayang Senandong      1966 Kacha Permata       Gerak Kilat       1967 Jebak Maut      1968 Raja Bersiong       Lain Jalan Ka-Shorga       1970 Dr. Rushdi      1975 Permintaan Terakhir       Jiwa Remaja      Ayah Anita dan Yusof 1976 Sayang Anakku Sayang      Bapa angkat Rahman  Cinta dan Lagu      Penghulu Kahar Filem lakonan terakhir 1979 Dendang Perantau       Tuan Badul        1981 Jejak Bertapak       1983 Ranjau Sepanjang Jalan       1984 Jasmin       1989 Sumpahan Mahsuri       1991 Sepi Itu Indah       1995 Kecil-Kecil Cili Api       1998 Raja Melewar       Filem arahan terakhir  2004 Bicara Hati       2022 Showtime 1958       Sebagai cerita asal, dikeluarkan secara anumerta

 Dokudrama 
Tahun TajukDikreditkan sebagai Saluran TV Catatan  Pengarah  Penulis skrip  1969 Sopan Santun Makan Bersuap   TV1 

 Kehidupan peribadi 
Beliau telah berkahwin dengan Rosnani Jamil dan dikurniakan tiga cahaya mata iaitu Arjunaidi (seorang kapten pesawat MAS), Anwardi (seorang pengarah filem dan usahawan), dan Asnadi (kini bermastautin di New Jersey, Amerika Syarikat). Seorang lagi Puan Murniati Jamil merupakan anak angkat beliau yang telah tinggal bersama mereka sejak kecil lagi.

 Kematian 
Beliau mula dimasukkan ke sebuah hospital pada 28 Ogos 2014 akibat angin ahmar. Setelah beberapa minggu dilaporkan koma, beliau telah menghembuskan nafasnya yang terakhir di Bukit Utama, Damansara pada 25 September 2014. Jenazah beliau dimandikan dan dikafankan selepas sesi solat jumaat di Masjid Al-Ghufran, Pengiran Taman Tun Dr. Ismail pada 26 September 2014. Seramai 200 jemaah turut serta menyempurnakan solat jenazah, termasuklah rakan rapatnya iaitu Erma Fatima, Aziz M. Osman, Bade Hj. Azmi, dan Harun Salim Bachik. Seterusnya, jenazah beliau dikebumikan di Tanah Perkuburan Islam Janda Baik, Pahang.https://www.bharian.com.my/amp/taxonomy/term/8/2014/09/7950/jamil-sulong-meninggal-duniahttps://www.mstar.com.my/spotlight/hiburan/2014/09/25/jamil-sulong

 Catatan 

 Rujukan 

Pautan luar


Kategori:Kelahiran 1926
Kategori:Kematian 2014
Kategori:Orang Malaysia berketurunan Melayu
Kategori:Pelakon lelaki Malaysia
Kategori:Pelakon filem Malaysia
Kategori:Pengarah filem Malaysia
Kategori:Penulis skrip Malaysia
Kategori:Penulis lirik Malaysia
Kategori:Muslim Malaysia
Kategori:Warga Studio Jalan Ampas
Kategori:Pelakon lelaki Malaysia abad ke-20
Kategori:Kematian akibat angin ahmar